cyanic-selkie/wikianc huggingface dataset:
Morten Jørgensen (forfatter)
Forfatterskap
I 1987 utkom romanen Sennepslegionen, som raskt ble utropt til «den store norske rock'n'roll-romanen» av Kjetil Rolness i Nye Takter. Boken forteller historien om det fiktive rockebandet Sennepslegionen, som i 1980 blir det første norske rockebandet som opplever et nasjonalt gjennombrudd. Boken ble en suksess og er til sammen utkommet i tre utgaver og trykket i fem opplag. Oppfølgeren Kongen av København, som forteller om Sennepslegionens vokalist King ti år etter den første boken, utkom i 1997 til svært delte anmeldelser og fikk langt mindre oppmerksomhet enn bind én.
Året etter utkom barneboken Kalle Solflue og insekttyvene, illustrert av Jens Flesjå. Boken fikk gode kritikker og solgte ut første opplag. Boken utkommer i ny utgave våren 2017 på Absolutt Forlag, Hamar.
Thrilleren Bank (1998) fikk lunken mottagelse i pressen, men er Jørgensens mest solgte roman med tre utgaver og fire opplag. Boken er også utgitt i Tyskland på Knaur Verlag (2003).
Diskografi
LP
CD
Samling/CD-boks
EP/single
Deltar på (album)
Kragtorpvika naturreservat
Naturreservatet ligger sørøst i Øgderen. Innsjøen ligger i et vakkert kulturlandskap, og særlig øst for sjøen er det store jordbruksarealer. Vannet er forholdsvis næringsrikt og Kragtorpvika har en særdeles velutviklet takrørvegetasjon. Vannvegetasjonen for øvrig er preget av sumpplanter og i mindre grad flytebladplanter. Takrør og sjøsivaks er de dominerende artene blant sumpplantene, mens vasslirekne, vanlig tjønnaks, gul nøkkerose og hvit nøkkerose er typiske representanter for flytebladplantene. Undervannsplanter finnes bare i liten utstrekning med unntak av tusenblad.
Det rike fuglelivet i Hemnessjøen skyldes ikke minst den frodige vegetasjonen i vikene. Sjøen har funksjon som hekke- og oppvekstområde og som rasteplass for vade- og andefugl under trekk. En stor andel av Norges bestand av toppdykkere hekker i innsjøen. Ellers hekker arter som knoppsvane, stokkand, sothøne, hettemåke, makrellterne, vipe, rørsanger og sivspurv i områdene langs innsjøen. Storlom, rødstilk og grønnstilk hekker sannsynligvis også der. Kragtorpvika naturreservat må ses i forbindelse med Kollerudvika naturreservat som ligger nordøst i sjøen.
Området ligger nær vei. Det er restriksjoner på vanlig ferdsel i reservatet i perioden 1. april–15. juli.
Paella
Paella er en spansk nasjonalrett som består av kokt ris, olivenolje tilsatt safran og blandet med skalldyr, blekksprut, fisk, fugl, kanin m.m.
Paella kommer egentlig fra Valencia og betyr direkte oversatt stekepanne. Retten serveres i dag i utallige varianter, og er en svært populær rett.
Khost
Khost, noen ganger stavet Khowst, er en by i Afghanistan. Byen er administrasjonssenter i Khost-provinsen, en fjellrik region nær Afghanistans grense til Pakistan.
I løpet av den sovjetiske okkupasjonen av Afghanistan, ble den beleiret i over åtte år. I 2001 ble den okkupert av amerikanske tropper.
Flystripen til Khost som er 2,743 meter lang, var base for helikopter-operasjoner for både sovjeterne og senere amerikanerne.
Eric Szmanda
Eric Kyle Szmanda (født 24. juli 1975 i Milwaukee i Wisconsin) er en amerikansk skuespiller med polske røtter, best kjent som Greg Sanders i krim-serien CSI.
Gemmologi
Gemmologi er læren om edelstener. Uttrykket stammer fra det latinske ordet «gemma», som betyr juvel, og det greske ordet «logos», som betyr lære. Gemmologer er således personer som har gjennomgått og bestått studiet i gemmologi (diplomeksamen). Disse personene får et internasjonalt sertifikat som dokumenterer at de er i stand til å vurdere edelstener.
Gemmologer spesialiserer seg i ulike retninger for ulike vurderinger av edelstener; verdi, kvalitet, opprinnelse, diamant, smaragd, ekte/syntetisk.
De senere år har det kommet stadig større mengder med syntetiske edelstener på markedet som f. eks. cubic zirconia.
Marcantonio Amulio
Marcantonio Amulio (født 1506 i Venezia, død 17. mars 1572 i Roma) var en av den katolske kirkes kardinaler. Han var biskop av Rieti, og var tilknyttet den romerske kurie.
Han ble utnevnt til kardinal i 26. februar 1561 av sin onkel pave Pius IV, med San Marcello al Corso som tittelkirke.
Åge Åleskjær
Åge Martin Åleskjær (født 1. april 1950 i Sarpsborg) er grunnlegger av Oslo Kristne Senter, som idag består av i overkant 3,000 medlemmer og totalt syv avdelinger: Romerikskirken, Citykirken, Groruddalskirken, Haldenkirken, Venneslakirken, Tromsøkirka og La Campiña i Mexico. I 2012 tok Katrine og Thomas Åleskjær over ledelsen av menigheten.
I dag reiser Åge Åleskjær rundt som evangelist, forkynner og bibellærer.
Han har utgitt flere bøker, blant annet Fullstendig frihet fra 2004 og Nå taler han fra himmelen, og CD-en Åge synger.
Bakgrunn
Han er far til fire, blant annet forfatteren David Åleskjær og Thomas Åleskjær, grunnleggeren av Citykirken OKS og nåværende utøvende pastor for Oslo Kristne Senter.
Kritikk
Åleskjær har i årenes løp møtt en del motstand fra konservative kristne kretser i Norge på grunn av sitt nådebaserte budskap. I det legger han en bibeltolking som er tettere på tradisjonell luthersk kristendom enn det som er vanlig i såkalte trosmenigheter. Troen alene frelser mennesket, mennesket trenger ikke forbedre seg for å bli frelst, og Gud holder ikke syndene opp mot noe menneske etter Jesu død og oppstandelse fordi Gud har forsonet seg med hele verden. Det er ikke lenger syndene (i flertall) som skiller mennesket fra Gud. Det er kun er én synd som skiller mennesket fra Gud, og det er at de ikke tror på Jesu død og oppstandelse.
Kritikken går også ut på selve inndelingen av bibelen. Ifølge Åleskjær må den leses på rett måte. Hvem skriver, hvem er det skrevet til og i hvilken tid er det skrevet? Han mener blant annet blant at noe Jesus kan ha sagt til jødene ikke nødvendigvis har relevans i dag. Åleskjær hevder at Apostelen Paulus fikk direkte åpenbaringer fra Jesus om evangeliet til hedningene, og problemet til de første kristne var at de dro med seg jødisk kultur inn i sin forkynnelse, og derfor ble evangeliet vanskelig for hedningene å ta imot.
Åleskjærs forkynnelse om de ti bud som rettesnor er erstattet av kjærlighetsbudet, «Du skal elske din neste som deg selv», for «den som elsker sin neste, har oppfylt loven» og Jesus selv oppfylte loven og introduserte en ny lov etter sin oppstandelse, Kjærlighetens lov. Derfor er de ti bud etter hans oppfatning overflødige for kristne i dag.
I 2003 anbefalte han menigheten å kaste to av hans tidligere bøker (Storme himmelen og Åndelig krigføring) på grunn av at de var utgått på dato. Han mente at han var på feil teologisk spor da han skrev bøkene og at de var en del av en aggressiv trosforkynnelse med fokus på såkalt «åndelig krigføring».
Kypros under Sommer-OL 2000
Kypros under Sommer-OL 2000. 22 sportsutøvere fra Kypros deltok i fire sporter, friidrett, svømming, seiling og skyting under Sommer-OL 2000 i Sydney. Det var sjette gangen Kypros deltok i et sommer-OL, de vant ikke noen medalje.
Rose D'Or
__TVINGINNHOLDSFORTEGNELSE__
Fylkesvei 2176
Fylkesvei 2176 går mellom Sundet i Engerdal og Engerneset i Trysil.
Vuelta a Castilla y León
Vuelta a Castilla y León er et etapperitt på sykkel som arrangeres i den spanske regionen Castilla y León. Rittet ble første gang arrangert i 1985, og består av fem etapper.
Leptotyphlops carlae
Leptotyphlops carlae er verdens minste slange. Den ble funnet på øya Barbados i Karibia av biologen S. Blair Hedges, som oppkalte den etter sin kone, zoologen Carla Ann Hass.
En voksen L. carlae blir i gjennomsnittet 10 cm lang, lengste funnet var 10,4 cm lang. Den er tynn som en spagettitråd. Den lever av termitter og maurlarver.
Kypros under Sommer-OL 2004
Kypros under Sommer-OL 2004. 20 sportsutøvere fra Kypros deltok i sju sporter under Sommer-OL 2004 i Athen. Det var sjuende gangen Kypros deltok i et sommer-OL, de vant ikke noen medalje.
Air France Flight 358
Air France Flight 358 er et fransk fly fra flyselskapet Air France som krasjlandet 2. august 2005 på Toronto Pearson internasjonale lufthavn. Flyet var av typen Airbus A340-300. Flyet, med 297 passasjerer og 12 besetningsmedlemmer ombord, hadde fløyet inn fra Charles de Gaulle lufthavn ved Paris.
Flyet skled av rullebanen under landing i dårlig vær. Det skal ha vært vind med storm styrke og flere lynnedslag i området. Flyet skal også ha blitt truffet av et lyn før det landet, og skal ha brukket i to mens det brøt mellom sikkerhetsgjerdet ved enden av rullebanen og fortsatte 100 meter og kom til stans ved ravine tett ved og en motorvei. Det brennende passasjerflyet havnet bare ca. 50 meter unna en av de mest trafikkerte motorveiene i Canada, og det tok to timer før brannen var slukket.
En radiostasjon i Toronto meldte at flere passasjerer ble observert mens de klatret ut av det brennende flyet, og at flere andre om bord hadde blitt evakuert i sikkerhet. Air France meldte senere at alle passasjerer og hele besetningen hadde overlevd. 14 ble skadd, ingen alvorlig.
Ulykken skjedde kl. 16.15 lokal tid, under det travle ettermiddagsrushet i Toronto.
Andre innkommende fly til Toronto ble umiddelbart omdirigert til andre kanadiske lufthavner ved Ottawa, London, Hamilton, Montréal og Winnipeg, eller til Syracuse Hancock International Airport i Syracuse, New York, USA. Rutefly fra Vancouver måtte returner til utgangspunktet. Omkring 540 flyvninger ble kansellert.
Første større flyulykke i Nord-Amerika på fire år
Den forrige store flyulykken i Nord-Amerika fant sted den 12. november 2001, kort tid etter terrorangrepet i New York. Da mistet et fly fra American Airlines en del og styrtet inn i et boligområde i New York. 265 mennesker mistet livet.
Tidligere ulykker på Pearson lufthavn
Pearson-flyplassen er Canadas travleste lufthavn, med 28 millioner passasjerer i 2004.
Den 26. juni 1978 prøvde Air Canada Flight 189 til Winnipeg å avbryte et takeoff, og havnet i en kløft utenfor enden av rullebanen. To av 107 passasjerer omkom.
Khost (provins)
Khost-provinsen er en av 34 provinser i Afghanistan. Det ligger sørøst i landet. Administrasjonssenteret er Khost. Den var tidligere del av Paktia-provinsen.
The La’s
The La’s er en engelsk rockegruppe fra Liverpool og ble dannet i 1984. Medlemmene er Lee Mavers (vokal og gitar) og John Power (bass og koring) samt et skiftende utvalg gitarister og trommespillere. Bandets mest kjente sang heter «There She Goes», og denne sangen finnes på bandets eneste LP/CD-utgivelse, The La's som ble utgitt i november 1990. Denne plata ble møtt med en svært positiv mottagelse fra et samlet britisk pressekorps, mens bandets kreative drivkraft, Lee Mavers var misfornøyd med hvordan den var blitt produsert (av Steve Lillywhite). Komponisten bak samtlige spor, Lee Mavers, frarådet publikum å kjøpe plata og mente den burde vært spilt inn enda en gang (de hadde benyttet seg av flere enn tre produsenter).
Wilaya
Et wilaya er et arabisk ord som betegner et forvaltningsområde, eller en provins, oftest i arabiske land. En wilaya er som oftest det administrative nivået som ligger under guvernementer.
Dalslandsbanen
Dalslandsbanen var opprinnelig navnet på den ca. 85 km lange jernbanestrekningen fra Halden stasjon til Sunnanå, i nyere tid, fra Kornsjø til Mellerud. Banen ble åpnet i 1879, den regnes i dag som del av Norge/Vänerbanan og betegnes noen ganger som Norgebanan.
Historikk
Denne svenske jernbanestrekningen ble for en vesentlig del bygd med norsk kapital. Handelsborgerne i Fredrikshald ønsket å få knyttet seg til Dalsland for å redde byens store svenske oppland. I 1873 ble Dalslands Järnvägsaktiebolag grunnlagt for å bygge jernbanen til Sunnanå, der det var dampskipskai. Entreprenørene Wessel og Sandell, en nordmann og en svenske, fikk tilslaget på å bygge banen for 2,666,500 riksdaler, etter at jernbaneselskapet hadde hatt byggingen ute på anbud. Byggingen ble påbegynt 1875 og 18. juli 1879 kunne banen åpnes for allmenn trafikk. Del av prosjektet var en sidebane fra Ed til Le Bruk, på grunn av sterk stigning måtte den bygges med siksakspor, som den eneste i Sverige.
Elektrisk drift ble tatt i bruk 1. oktober 1939. Den svenske delen av jernbanen, som opprinnelig var en privatbane, ble overtatt av det svenske statsselskapet i 1948.
I 1956 ble det tatt i bruk et nytt spor ved Mellerud slik at tog mellom Oslo og Göteborg ikke måtte inn til stasjonen for å vende. I 1995 ble et nytt spor tatt i bruk mellom Dals Rostock og Erikstad kirke, avstanden mellom Göteborg og Norge ble dermed forkortet med 6 km, og to krappe svinger ble unngått. Innsvingen i retning Mellerud var på dette tidspunktet allerede revet fordi den ikke hadde hatt trafikk på mange år.
Criminal Investigation Department
Criminal Investigation Department (forkortes CID, «Avdeling for kriminaletterforskning») er betegnelsen på den avdelingene innen britiske politistyrker som er bemannet med sivilkledde etterforskere. Samme betegnelse brukes innen Indias politi.
Den første CID ble opprettet i Metropolitan Police Service i 1878, året etter at den gamle detektivenheten i styrken hadde blitt rammet av Tufts-svindelskandalen.
Polititjenestemenn må ha minst to års erfaring som uniformerte konstabler før de kan søke om overføring til CID. Dersom deres søknad blir akseptert må de gjennom ytterligere opplæring som ender i en opptaksprøve.
Rang
I mange land er medlemmer av kriminalpolitiet automatisk plassert over de uniformerte konstablene i rang. Dette er ikke tilfellet i Storbritannia. De enkelte avdelinger ledes normalt av en Detective Chief Superintendent.
Gradene som brukes i de fleste styrker er:
O. Henry
O. Henry er pseudonymet til den amerikanske forfatteren William Sydney Porter (født 12. september 1862, død 5. juni 1910). Han er mest kjent for sine mange noveller. Han var den første til å bruke ordet bananrepublikk.
20. juli
20. juli er den 201. dagen i året. 202. i skuddår. Det er 164 dager igjen av året.
Navnedag
Margareta, Margit, Marit. (se Merkedager nedenfor)
Fødsler
Se flere som er født 20. juli i Kategori:Fødsler 20. juli.
Dødsfall
Se flere som døde 20. juli i Kategori:Dødsfall 20. juli.
Thierry Gueorgiou
Thierry Gueorgiou (født 30. mars 1979 i Saint-Étienne) er en fransk orienteringsløper som representerer den finske orienteringsklubben Kalevan Rasti. Han representerte tidligere det franske landslaget og er fjorten ganger verdensmester og tre ganger europamester i orientering.
Sent i november 2016 ble det klart at Gueorgiou skulle gå over i rollen som assisterende landslagstrener for det svenske landslaget i orientering etter Verdensmesterskapet 2017. . Dette innebar at han la opp på landsalgsnivå etter VM i Estland i 2017.
VM
Gueorgiou regnes som verdens beste orienteringsløper gjennom tidene. Han har vunnet VM-gull i alle de fire VM-øvelsene (før sprintstafett ble ny øvelse fra og med 2014); Langdistanse, mellomdistanse, sprint og stafett. Mot slutten av 00-tallet fikk han tilnavnet "Kongen av mellomdistanse", på bakgrunn av at han har vunnet denne distansen flere ganger i VM. Totalt endte han med åtte VM-gull på favorittdistansen (2003, 2004, 2005, 2007, 2008, 2009, 2011 og 2017). Mellom seirene i 2011 og 2017 oppnådde han ikke de samme resultatene på mellomdistanse i VM, men fikk til gjengjeld tilnavnet "Kongen av langdistanse" etter å ha vunnet VM-gull på den lengste distansen i 2011, 2013, 2014 og 2015. Sammen med Olav Lundanes er han den eneste som har vunnet VM langdistanse fire ganger. Han vant også stafettgull på hjemmebane i 2011. I tillegg ble han verdensmester i sprint i 2007. Med sine 14 gull, 3 sølv og 4 bronsemedaljer fra verdensmesterskap er han den suverent mestvinnende orienteringsløperen gjennom alle tider. I sitt siste verdensmesterskap, Estland-VM i 2017, valgte Gueorgiou å bare løpe ett individuelt løp; mellomdistansen. I sitt aller siste individuelle VM-løp tok han sitt åttende VM-gull på distansen, etter å ha slått nærmeste konkurrent Fabian Hertner med 25 sekunders margin.
Stafettrøbbel
VM-stafetten var i perioden 2008-10 en øvelse det så ut til å hvile en forbannelse over for Gueorgiou. I 2008 lå han alene i tet på sisteetappen for Frankrike da han svelget en bie. Han fikk en allergisk reaksjon og måtte fraktes til sykehus i helikopter. Året etter løp han en ny sisteetappe for det franske laget. Nordmannen Anders Nordberg, tsjekkiske Michal Smola, svenske Martin Johansson og Thierry selv løp jevnt og kjempet om seieren, da Martin Johansson ble stygt skadet av en pinne som gikk dypt inn i låret. Gueorgiou og de to andre hjalp svensken og fikk sine egne løp ødelagt. Gueorgiou rev av seg drakta og knøt den stramt rundt låret til Johansson, mens Nordberg løp etter hjelp. Sveits ble til slutt stående igjen som vinnere ettersom juryen valgte å godkjenne løpet. I VM i Trondheim i 2010 fikk Gueorgiou nok en gang et godt utgangspunkt fra sine lagkamerater da han igjen skulle være Frankrikes ankermann. Denne gangen var det ikke ytre årsaker som påvirket, og Gueorgiou orienterte godt. Inn til passering av arena før en avgjørende sisterunde kikket imidlertid Gueorgiou ned på kartet og innså at det var en post han hadde oversett. Franskmannen måtte snu og alle seierssjanser var borte. I 2011 kunne imidlertid Gueorgiou juble for sin etterlengtede revansje. På hjemmebane i Savoie vant han sitt første og hittil eneste VM-stafettgull sammen med Philippe Adamski og François Gonon. Gueorgiou løp ankeretappen på det franske vinnerlaget.
EM
Fra europamesterskap har han tre strake gullmedaljer på mellomdistanse fra 2004, 2006 og 2008. Han har ytterligere tatt to sølv- og to bronsemedaljer i EM-sammenheng.
Verdenscupen
Gueorgiou er løperen med flest seire i Verdenscupen i orientering med sine 29 verdenscupseire. Han vant verdenscupen sammenlagt i 2006 og 2007. Han har vært på pallen sammenlagt ved ytterligere fem anledninger, blant annet tre andreplasser i 2005, 2008 og 2009. Etter han la opp på toppnivå etter VM i Estland 2017 ble Gueorgiou stående med 29 verdenscupseire og totalt 50 pallplasseringer i verdenscupen. Fra og med 2004 til og med 2015 vant han løp i verdenscupen hver eneste sesong.
Klubbkarriere
På klubbnivå løper Gueorgiou for den franske klubben NO St-Etienne og den finske Kalevan Rasti. Han har vunnet den prestisjetunge Jukola-stafetten hele fem ganger (2004, 2005 og 2007, 2013 og 2014) med Kalevan Rasti. Kun to løpere har flere seire enn franskmannen i orienteringsverdens største klubbstafett. Gueorgiou har med samme klubb vunnet Tiomila-stafetten fire ganger i 2010, 2011, 2013 og 2014.
Thierry Gueorgiou har vunnet den svenske femdagerkonkurransen O-Ringen sammenlagt tre ganger. Han gikk til topps i 2013, 2014 og 2016 og ble første herreløper til å vinne O-Ringen sammenlagt to år på rad siden Jörgen Mårtensson gjorde det i 1996-97.
Personlig
Gueorgiou vokste opp i Saint-Étienne, Frankrike, der han etterhvert studerte biologi. Han er også ansatt i det franske forsvaret, noe som gir ham mulighet til å delta i militære mesterskap for «Gendarmerie française». Han bor nå i Uppsala sammen med tidligere landslagsløper for Sverige, Annika Billstam. De venter sitt første barn sammen.
På grunn av at navnet hans er vanskelig å skrive og uttale, går han ofte under navnet Terje Gundersen blant norske orienteringsløpere, og som Tero Kettunen i Finland. I Sverige går han gjerne under tilnavnet "Tjorren".
Rekorder
Verdensmesterskap
Europamesterskap
Andy McGuigan
Andy McGuigan (født 24. februar 1878, død 1948) var en skotsk fotballspiller.
Han spilte for Hibernian før han ble kjøpt av Liverpool i 1900.
Han er en av kun fem spillere som har scoret fem mål i en kamp for klubben. Han spilte totalt 37 kamper, og scoret 14 mål i tiden hans i Liverpool.
Trichogaster
se teksten
Trichogaster er en slekt med tropisk ferskvannsfisk i guramifamilien. Disse fiskene har lange, tråd-lignende bukfinner brukt til å føle seg rundt i omgivelsene.
Systematikk
Tidligere ble flere av artene i slekten regnet som tilhørende slekten Colisa, men disse har senere blitt flyttet til Trichogaster, som Colisa nå regnes som et synonym til.
Federico Tedeschini
Federico Tedeschini [født 12. oktober 1873 i Antrodoco ved Rieti i Italia, død 2. november 1959 i Roma) var en av den katolske kirkes kardinaler, opprinnelig kreert in pectore i 1933, navnet publisert i 1935, med Santa Maria della Vittoria som tittelkirke, pavelig diplomat og substitutt i Statssekretariatet.
Han deltok på konklavene (pavevalgene) i 1939 og 1958.
Episkopalgenealogi
Hans episkopalgenealogi er:
Merck (tysk selskap)
Merck KGaA er et tysk forskningsfokusert kjemisk, farmasøytisk og biovitenskapelig konsern med hovedkontor i Darmstadt i Hessen. Firmaet ble grunnlagt i 1668 og er verdens eldste kjemiske og farmasøytiske selskap. Det har ca. 50 000 ansatte i 70 land. Det opererer i Europa, Afrika, Asia, Oseania og Amerika, og har sine viktigste forskningssentre i Darmstadt, Boston, Tokyo og Beijing. Merck bidro sterkt til utbredelsen av legemiddelet morfin på 1800-tallet. Merck er notert på Frankfurt-børsen og inngår i DAX-indeksen over de største selskapene. I 2014 lå omsetningen på ca. 100 milliarder kroner og overskuddet på rundt 15 milliarder kroner. Firmaets juridiske navn har vært Merck KGaA siden 1995; firmaet markedsføres under varemerket Merck.
Historie
Friedrich Jacob Merck kjøpte i 1668 Engel-apoteket i Darmstadt. I 1827 begynte Heinrich Emanuel Merck med industriell produksjon av alkaloider. 1889 overtok Georg Merck representasjonen i New York og grunnla datterselskapet Merck & Co.. Selskapene ble splittet etter første verdenskrig da selskapets aktiva i USA ble nasjonalisert og deretter omgjort til et selvstendig amerikansk selskap. Merck KGaA i Darmstadt eies fremdeles overveiende (74 %) av Merck-familien. Merck KGaA eier rettighetene til Merck-navnet i alle land unntatt USA og Canada. Det tidligere datterselskapet Merck & Co. opererer derfor som MSD utenfor USA og Canada, mens Merck KGaA opererer som EMD (forkortelse for «Emanuel Merck, Darmstadt») i USA og Canada.
Wapping
Wapping er et sted i bydelen Tower Hamlets i London. Det ligger på nordbredden av Themsen, mellom City of London og Shadwell, med Bermondsey og Rotherhithe på den andre siden av elven. Stedet regnes med til området Docklands.
Historie
Tidligere ble det antatt at stedsnavnet Wapping nedtegnet en angelsaksisk bosetning knyttet til et personnavn Waeppa (som henvisning til «bosetningen til Waeppas folk»), men nyere forskning har avvist denne teorien: området var et myrland hvor det var usannsynlig med en tidlig bosetning, og det har ikke blitt avdekket noe personnavn. Det er nå antatt at stedsnavnet er avledet fra wapol, ei myr.
Det utviklet seg en bosetning langs elvebredden, avgrenset på den ene siden av elven og på den andre av den nå drenerte myra Wapping Marsh. Dette er opphavet til Wappings merkverdige langstrakte form; området strekker seg i liten grad ut til sidene fra hovedgaten Wapping High Street. Historikeren John Stow beskrev det på 1500-tallet som «en gjennomgående gate, eller en skitten, rett passasje, med smug med små boliger eller stuer, bygget og bebodd av de som handler med sjømenn»
Nærheten til elven gav stedet et maritimt preg helt frem til det 20. århundre. Det var bebodd av sjømenn, mastemakere, båtbyggere, blokkmakere, instrumentmakere og folk fra alle andre yrker knyttet til sjølivet.
Wapping var beryktet for retterstedet Execution Dock, hvor de som hadde blitt dømt til døden for forbrytelser på sjøen ble henrettet ved at de ble hengt i en gibbet ved lavvannsmerket. Der ble de hengende til tidevannet tre ganger hadde gått over dem.
Da London Docks ble bygget nord og vest for Wapping High Street i det 19. århundre ble området radikalt endret. Befolkningstallet stupte med nesten 60%, og mange hus ble revet. Stedet ble nesten isolert fra resten av London på grunn av de høye murene rundt dokkene, men Brunels Thames Tunnel til Rotherhithe hjalp noe. I 1869 ble Wapping undergrunnsstasjon åpnet slik at det ble en direkte forbindelse til andre deler av byen.
I nyere tid
Under den andre verdenskrig ble Wapping sterkt skadet av tysk bombing. Etter krigen stengte dokkene, og det var lite midler å finne til å bygge opp området igjen. Det lå mer eller mindre i ruiner helt til 1980-årene, da det ble overlatt til London Docklands Development Corporation, et statlig selskap som skulle nyutvikle Docklands. Dokkene ble for det meste fylt igjen, og det ble startet næringsdrift der, særlig handel og lett industri. Det kom også til en rekke nye boligprosjekter.
Kypros under Sommer-OL 2008
Kypros under Sommer-OL 2008. Sytten sportsutøvere fra Kypros deltok i seks sporter under Sommer-OL 2008 i Beijing. Det var åttende gangen de deltok i et sommer-OL. De vant ingen medaljer.
Egypt under Sommer-OL 1960
Egypt deltok i Sommer-OL i Roma sammen med Syria som Den forente arabiske republikk, men den største delen av troppen kom fra Egypt. Landet stilte med 75 deltagere, alle menn, og vant to medaljer. Én sølv i bryting og én bronse i boksing. Dette var Egypts niende OL og den første som Forente Arabiske Republikk.
Medaljer
Sølv
Bronse
In aller Stille
In aller Stille er den fjortende studioalbum utgivelsen av Die Toten Hosen, utgitt i 2008.
Kollerudvika naturreservat
Kollerudvika naturreservat er et innsjø- /våtmarksområde i Aurskog-Høland kommune som ble vernet i 1992 for å sikre et viktig våtmarksområde med vegetasjon, fugleliv og annet dyreliv.
Det rike fuglelivet i Øgderen skyldes ikke minst den frodige vegetasjonen i vikene. Sjøen har funksjon som hekke- og oppvekstområde og som rasteplass for vade- og andefugl under trekk. En stor andel av Norges bestand av toppdykkere hekker i innsjøen. Ellers hekker arter som knoppsvane, stokkand, sothøne, hettemåke, makrellterne, vipe, rørsanger og sivspurv i områdene langs innsjøen. Storlom, rødstilk og grønnstilk hekker sannsynligvis også der. Kollerudvika naturreservat må ses i forbindelse med Kragtorpvika naturreservat som ligger sørøst i sjøen.
Det er restriksjoner på vanlig ferdsel i reservatet i perioden 1.4.-15.7., med unntak for bading fra tradisjonelle badeberg og fra båt.
Liechtensteins flagg
Liechtensteins flagg består av to like, horisontale bånd i blått (øverst) og rødt, med en hertugkrone i gull på det blå båndet. Kronen kom med i 1937, etter at man under OL 1936 i Berlin oppdaget at flagget ellers var identisk med Haitis flagg. Utformingen av kronen gjennomgikk mindre endringer i 1982.
Tatjana Burina
Tatjana Ivanovna Burina (russisk: Татьяна Ивановна Бурина; født 20. mars 1980) er en russisk ishockeyspiller. Hun representerte landet sitt under Vinter-OL 2014 i Sotsji, der hun kom på sjetteplass med det russiske laget.
Hans-Pavia Rosing
Hans-Pavia Rosing (født 22. juni 1948 i Nuuk, død 9. juli 2018 ) var en grønlandsk politiker og embedsmann. Han hadde både partipolitisk uavhengige verv og politiske verv, da for partiet Siumut.
Han var sønn av Peter Lars Nikolaj Rosing, som har sittet på det danske folketinget i flere perioder.
Verv og posisjoner (utvalg)
I tillegg hadde han en rekke andre verv i organisasjoner knyttet til Grønland, grønlandsk kultur, politikk, naturvern og næringsliv.
Rosing ble tildelt Grønlands Fredspris i 1985.
Eivind Rølles
Eivind Rølles (født 15. mars 1959 på Bestum i Oslo, død 18. mars 2013 ) var en norsk musiker og gitarist, kjent for sin tid i popduoen The Monroes. Før dette var han medlem i bandene Broadway News og PVC.
Rølles var i flere år repertoar- og innspillingssjef og markedssjef i de norske avdelingene av de multinasjonale plateselskapene BMG og EMI og arbeidet ellers senere i firmaet Impress. I tillegg opptrådte han med sitt band The Fabulous Couldhavebeens som var med i Hanne Krogh sitt «Kroghshow» i 1989, som og i 2009 hadde medlemmene Hans Aaseth gitar, Håkon Iversen bass og sang, Lenny Kittilsen sang, Arvid Solvang gitar, Totto Hansen trommer, og Arild Bjerkeli sang, dans og perkusjon.
Etter en lengre tids kreftsykdom døde Eivind Rølles 54 år gammel.
21. juli
21. juli er den 202. dagen i året. 203. i skuddår. Det er 163 dager igjen av året.
Fødsler
Se flere som er født 21. juli i Kategori:Fødsler 21. juli.
Dødsfall
Se flere som døde 21. juli i Kategori:Dødsfall 21. juli.
Leo Perutz
Leo Perutz (født 2. november 1882 i Praha, død 25. august 1957 i Bad Ischl Østerrike) var en østerriksk forfatter og dramatiker. Han emigrerte 1938 til Tel Aviv. Flere av hans bøker har blitt filmatisert.
Familie
Perutz var eldste sønn av Benedikt Perutz, en suksessrik tekstilfabrikant, og hans kone Emilie (født Österreicher). Familien var av jødisk-spansk avstamming og hadde siden før 1730 vært bosatt i Rakovník, en småby ca. 50 kilometer fra Praha. Familien for en stor del sekularisert og ikke spesielt religiøs. Perutz hadde tre yngre søsken, brødrene Paul (* 1885) og Hans (* 1892) og en søster (* 1888).
1888–1904: Skole- og militærtid
Perutz var ingen særskilt god elev. Fra 1888 til 1893 gikk han på den kjente Piaristerskolen i Praha, hvor også de jevngamle Kafka-vennene Felix Weltsch og Max Brod gikk. Deretter var Perutz elev ved det tyske statsgymnasiet i Praha, som han ble forvist fra i 1899 på grunn av dårlig oppførsel. Fra 1899 til 1901 gikk han på gymnasiet i Český Krumlov, men også her var hans innsats så dårlig at han ikke fikk lov til å ta eksamen artium. I 1901 flyttet familien til Wien, hvor Perutz gikk på Erzherzog-Rainer-Gymnasium, men forlot skolen i 1902 uten avsluttende eksamen. Deretter jobbet han sannsynligvis en tid i firmaet til sin far.
Fra 1. oktober 1903 tilbrakte han sin militærtjeneste i Praha, som såkalt «ettårsfrivillig». Etter tjenestetiden kunne disse frivillige bli reserveoffiserer, forutsatt at de besto den avsluttende prøven. Dette ser ikke ut til å ha skjedd med Perutz, siden han forpliktet seg til nok et år som frivillig. I desember 1904 ble han av helsemessige årsaker dimittert fra tjenesten.
1904–1907: studier
I det påfølgende året arbeidet Perutz sannsynligvis i firmaet til sin far. Til vintersemesteret 1905/1906 skrev han seg inn ved det filosofiske fakultetet ved Universitetet i Wien, som gjestestudent siden han ikke hadde eksamen artium. Han gikk på forelesninger i matematikk og samfunnsøkonomi. Året etter skiftet han til Technische Hochschule Wien, der han studerte sannsynlighetsteori, statistikk, forsikringsmatematikk og samfunnsøkonomi. Selv om det formelt sett ikke kan ha vært mulig, ser det ut til at Perutz tok en avsluttende eksamen i forsikringsmatematikk, i alle fall viser dokumenter dette.
Forfatterskapet
I Wien fikk Perutz kontakt med fremadstormende forfattere som i likhet med ham selv deltok i foreningen «Freilicht», der hans egne litterære tekster ble fremført. Blant hans bekjente fra denne tiden var Richard Arnold Bermann (senere kjent under pseudonymet Arnold Höllriegel), Berthold Viertel og Ernst Weiß. Karl Kraus, som utga de såkalte Fackelheftene, var et forbilde for Perutz. I februar 1906 fikk Perutz for første gang en tekst på trykk; det skjedde i tidsskriftet Der Weg. I mars 1907 ble en novelle av Perutz publisert i Sonntags-Zeit.
Carbon kullkraftverk
Carbon kullkraftverk er et kullkraftverk utenfor Helper, omtrent midt i delstaten Utah i det nordvestlige USA. Det har en installert produksjonskapasitet på 189 MW, fordelt på 2 blokker / turbiner. Operatør er energiselskapet MidAmerican Energy Co., som eies av Berkshire Hathaway.
Jekaterina Lebedeva
Jekaterina Sergejevna Lebedeva (russisk: Екатерина Сергеевна Лебедева; født 14. september 1989) er en russisk ishockeyspiller. Hun representerte landet sitt under Vinter-OL 2014 i Sotsji, der hun kom på sjetteplass med det russiske laget.
Grand River Avenue
Grand River Avenue er en av hovedfartsårene i staten Michigan fra tiden før motorveienes inntog. Dagens vei går igjennom Michigans nedre halvøy i en sørøst til nordvest akse fra Detroit til Grand Rapids.
I Detroit er Grand River en av fem store avenyer (sammen med Woodward, Michigan, Gratiot og Jefferson) som ble skissert av overdommer Augustus B. Woodward etter bybrannen i 1805 og som alle sprer seg fra sentrum av Detroit i forskjellige retninger. Grand River strekker seg i nordvestlig retning fra sentrum.
Geografi
Grand River (som ikke må forveksles med elven Grand River som går langs med den i mye av dens rute) starter i sentrum av Detroit hvor den krysser Woodward Avenue. Den går diagonalt igjennom Detroit til Redford Township og byen Farmington. Den går igjennom Novi, Brighton, Howell, Fowlerville, Webberville, Williamston og Okemos.
Veien blir til en bred boulevard da den kommer til East Lansing hvor den fungerer som en delende linje mellom Michigan State University campus og resten av byen der den går igjennom et handleområde. Derifra går den nordvest til gamlebyen i Lansing hvor den krysser seg selv før den før den går mot Lansing Capital City Airport.
Fra Lansing går Grand River igjennom Eagle og Portland før den ankommer Lowell der den går inn i Cascade Road og bryter opp sinn opprinnelige rute. Veien starter imidlertid opp igjen på utkanten av Lowell via Alden Nash der den følger (elven) Grand River og går til Ada igjennom Plainfield før den ender i East Beltline i utkanten av Grand Rapids litt før sitt opprinnelige terminus.
Historie
Med opprettelsen av U.S. Highway System ble Grand River en del av US 16. Dette varte til opprettelsen av motorveisystemet Interstate Highway System da Grand River ble parallert av I-96. Designasjonen US 16 ble fjernet og den delen av Grand River fra Webberville til Lansing ble del av M-43 som en statlig vei. I dag utgjør Grand River hovedgaten til over et dusin byer i Michigan.
I 1995, under konstruksjonsarbeid langs Grand River i East Lansing fant man råtne 150 år gamle trestokker rundt 65 cm under veienoverflaten som hadde blitt brukt som underlag for den gamle veien i et lavtliggende sumpområde.
Hieronymittklostret
Hieronymittklosteret eller Jerónimos-klostret (portugisisk: Mosteiro dos Jerónimos) er et byggverk i bydelen Belém i Lisboa, Portugal. Manuel I (1495–1521) søkte i 1496 Den hellige stol om å kunne oppføre et hieronymittkloster. Bygningen ble påbegynt i ca. 1501 og regnes blant de viktigste oppført i manuelinsk stil, en portugisisk variant av sengotikken, med innslag av renessanse. Bygningen inneholder sarkofagene til blant andre Henrik Sjøfareren, Vasco da Gama, Fernando Pessoa, Luís de Camões og en rekke portugisiske konger. Klosteret ble oppført på UNESCOs verdensarvliste i 1983, sammen med Belémtårnet. I 2007 kåret det portugisiske folket Jerónimos-klosteret til femteplass av de syv underverkene i Portugal. Hieronymittklosteret (etter Hieronymus fra Stridon) er oppført på stedet for den tidligere Mariakirken i bydelen Belém, portugisisk for Bethlehem. Manuel I ønsket å oppføre et monument over Avis-Beja-dynastiet som han tilhørte, forøvrig som den første fra dynastiet som ble monark over Portugal. Hieronymittordenen sto i nær forbindelse med det portugisiske kongehus. Byggekostnadene til klosteret ble blant annet finansiert med skatt på importen av pepper («pepperskatten»).
Eugène Kalt
Eugène Kalt (født 24. februar 1861 i Landser i Alsace, død 1941) var en fransk oftalmolog som utviklet den første kjente anvendelsen av kontaktlinser for å korrigere keratokonus. I 1888 arbeidet han med ganske grove og relativt flate sclerale linser som skulle: «Compress the steep conical apex, thereby correcting the condition». («Sammenpresse den bratte koniske apex og derved korrigere feilen») Hans første linser ble laget av bunnen av reagensglass.
Hieronymittklostret
Klosterets fasade er mer enn 300 meter lang og oppført i sandstein fra Ajuda, Rio Seco, Alcântara, Laveiras og Tercena. Arkitekter har blant andre vært Diogo de Boitaca (ca. 1460-1528), João de Castilho (ca. 1475-1552), Diogo de Torralva (ca. 1500-1566) og Jerónimo de Ruão (1530-1601).
Hieronymittklosteret ble oppført i perioden for de store oppdagelser og plassert ved Lisboas havn, nær Belémtårnet. Det offisielle bildet etter undertegningen av Lisboa-traktaten, ble tatt med Hieronymittklosteret som bakgrunn.
Leksikografi
Leksikografi er et fag som tar for seg teoretiske og praktiske problemer ved utarbeiding og bruk av ordbøker og andre oppslagsverk. Sentrale felt innenfor leksikografien inkluderer semantikk (betydningslære), morfologi (bøyingslære) og kontrastiv lingvistikk.
Teoretisk og praktisk leksikografi
Teoretisk eller metaleksikografi (navnet stammer fra den tyske lingvisten Herbert Ernst Wiegand) er en akademisk disiplin som studerer og skildrer semantiske forhold i ordforrådet til et språk og utvikler teorier om dette og hvordan man lager ordbøker, altså hva man normalt forstår med leksikografisk forskning. Til den teoretiske leksikografi hører også anmeldelse av ordbøker og annen ordbokskritikk.
Praktisk leksikografi vil enkelt og greit si at en forbereder og skriver ordbøker.
De to feltene har nær tilknytning ettersom man må ha gode teoretiske kunnskaper for å lage en god ordbok.
Teoretiske underinndelinger
Den teoretiske leksikografien kan deles inn i tre områder:
Det fins også andre inndelingskriterier i leksikografien. Man kan for eksempel dele den inn etter antall språk, om man lager ettspråklige eller tospråklige ordbøker. Man kan også skille mellom allmenn og fagspråklig leksikografi.
Uruguay under Sommer-OL 2012
Uruguay deltok under Sommer-OL 2012 i London som ble arrangert i perioden 27. juli til 12. august 2012. Tjueni utøvere, tjueseks menn og tre kvinner deltok i åtte sporter, friidrett, fotball, skyting, svømming, seiling, roing, judo og sykling. Det var tjuende gangen Uruguay deltok i et sommer-OL, de vant ikke noen medaljer. Roeren Rodolfo Collazo var landets flaggbærer under åpningsseremonien.
Amanda Seyfried
Amanda Michelle Seyfried (født 3. desember 1985) er en amerikansk skuespiller, sanger/låtskriver og modell. Hun begynte sin karriere som modell da hun var 11 år, og som 15-åring begynte hun som skuespiller, først i en rekke ukrediterte roller før hun begynte i TV-seriene As the World Turns og All My Children.
I 2004 fikk Seyfried sin filmdebut i Mean Girls. Hennes påfølgende biroller var i uavhengige filmer som Nine Lives (2005) og Alpha Dog (2006) og hadde også en fast rolle i TV-serien Veronica Mars (2004–2006). Mellom 2006 og 2011 spilte hun fast i HBO-serien Big Love. Etter dette hadde hun sin gjennombruddsrolle som «Sophie» i musikalfilmen Mamma Mia! (2008). Hennes andre opptredener er hovedroller i filmer som Jennifer's Body (2009), Chloe (2009), Dear John (2010), Letters to Juliet (2010), Red Riding Hood (2011), In Time (2011) og Gone (2012). Hun har rollen som «Cosette» i filmversjonen av musikalen Les Misérables og fremstilte pornomodellen Linda Lovelace i den biografiske filmen Lovelace (2013).
Første år
Seyfried ble født i Allentown i fylket Lehigh County i Pennsylvania i 1985. Hennes mor Ann (pikenavn Sander) er ergoterapeut og hennes far, Jack Seyfried, er apoteker. Hennes familiebakgrunn er tysk. Hun har en eldre søster, Jennifer Seyfried, som er musiker i rockebandet Love City.
Tidlig arbeid (1995–2005)
I løpet av Seyfrieds tid som modell kom bilder av henne på trykk i reklame for konfeksjonsselskaper, inkludert Limited Too sammen med Leighton Meester. Hun sluttet som modell da hun var 17 år. Hun tok stemmeundervisning, studerte opera, og trente med en Broadway-instruktør mens hun fortsatt var i tenårene. Hun begynte som skuespiller som en ukreditert ekstra i TV-serien Guiding Light. Fra 2000 til 2001 portretterte hun den faste figuren «Lucy Montgomery» i TV-serien As the World Turns. Fra 2002 til 2003 spilte hun den faste rollen som «Joni Stafford» i All My Children på ABC.
I 2003 prøvespilte Seyfried for rollen som «Regina George» i spillefilmen Mean Girls, en rolle som til sist gikk til Rachel McAdams. Mens hun innledningsvis ble betraktet for hovedrollen som Cady Heron, som til sist gikk til Lindsay Lohan, ble det besluttet at Seyfried kunne spille figuren «Karen Smith», Reginas ikke helt skarpe «plastikk»-venninne og medhjelper. Filmen ble populær på kinoene og spilte inn 129 millioner i USA. Seyfrieds framføring i filmen skaffet henne, sammen med Lohan, Lacey Chabert, og McAdams, en MTV-filmpris som beste filmlag. Hun prøvespilte deretter for hovedrollen i UPNs TV-serie Veronica Mars, men denne rollen gikk til Kristen Bell, mens hun selv fikk rollen som hovedrollens beste venninne «Lilly Kane». Hennes rolle ble kun vist i tilbakeblikk. Seriens skaper, Rob Thomas, mente at Seyfrieds framføring var så framragende at han benyttet henne mer i serien enn opprinnelig planlagt i den første sesongen. Seyfried opptrådte i ti episoder fra 2004–2005.
I 2005 spilte Seyfried hovedrollen som Samantha, en rolle skrevet av regissør Rodrigo García særskilt for henne, i en av de ni delene i filmen Nine Lives. Filmen besto av ni kortfilmer med ulike temaer og ulikt samspill. For hennes framføring i filmen vant Seyfried, sammen med de øvrige kvinnelige skuespillerne, en pris ved filmfestivalen Locarno som beste skuespillerinne. Det samme året spilte hun en mindre figur, «Mouse», i den uavhengige filmen American Gun. Hun var også i fem episoder av Wildfire som «Rebecca» og hadde hovedrollen som «Chrissy» i kortfilmen Gypsies, Tramps & Thieves, skrevet og regissert av Andrea Janakas. Hun hadde en også i en mindre rolle som «Julie Beckley» i filmen Alpha Dog. Fra 2004 til 2006 hadde hun flere gjesteopptredener i kjente TV-serier, blant annet House M.D., Justice, Spesialavsnittet, American Dad! (kun stemme) og CSI: Crime Scene Investigation
Gjennombrudd (2006–2011)
Seyfrieds profil fikk anerkjennelse grunnet hennes rolle i den kritikerroste TV-dramaet Big Love. Serien sentrerte rundt en fiktiv fundamentalistisk mormonfamilie hvor Seyfried spilte «Sarah Henrickso»n, «Bill» og «Barb»s første datter, som slet med familiens polygamiske tro. Big Love hadde premiere i USA den 12. mars 2006 og i desember 2009 bekreftet HBO at Seyfried ville komme tilbake til TV-seriens fjerde sesong, men det skjedde ikke da Seyfried nå var i en posisjon hvor hun kun fokusere på sin filmkarriere og kommende prosjekter.
Etter Big Love hadde Seyfried en birolle som «Zoe» i skrekkfilmen Solstice (2008) og spilte deretter sammen med Meryl Streep i den romantiske og komiske musikalfilmen Mamma Mia!, en tilpasning av musikalen med samme navn og med musikk basert på den svenske popgruppen Abba. Mamma Mia! var Seyfrieds første større rolle i en spillefilm. Filmen havnet på femteplass av de som spilte inn mest i 2008, og per mars 2010 var den på 49.-plass av filmer gjennom alle tider. Hennes musikalske framføring i Mamma Mia! kom med på plateutgivelsen av musikken fra filmen og hvor hun spilte inn fem sanger. Som en del av promoteringen av både filmen og plateutgivelsen, spilte Seyfried inn en musikkvideo av sangen «Gimme! Gimme! Gimme! (A Man After Midnight)».
I mars 2008 ble Seyfried gitt en rolle den komiske skrekkfilmen Jennifer's Body. Hun spilte «Anita 'Needy' Lesnicki», tittelinnehaverens beste venninne. Filmen som hadde premiere ved Toronto internasjonale filmfestival for 2009 og vist på kinoene den 18. september 2009, fikk blandet mottagelse fra filmkritikerne. Det samme året hadde hun også en rolle i komedien Boogie Woogie. Filmen ble først vist den 26. juni 2009 ved Edinburghs filmfestival, og ble offisielt vist på kinoene i USA den 25. april 2010. Den 22. februar 2009 presenterte Seyfried en pris og opptrådte ved den 81. årlige Oscarutdelingen. Tidlig i mars 2009 hadde regissør Zack Snyder fått henne til å spille hovedrollen «Baby Doll» i filmen Sucker Punch, men hun måtte si fra seg rollen da innspillingen kom i konflikt med Big Love.
Seyfried spilte i filmen Dear John sammen med Channing Tatum, en filmatisering av romanen av samme tittel, skrevet av Nicholas Sparks. Filmen hadde primere den 5. februar 2010, og mottok generelt negative anmeldelser. Seyfried hadde komponert og spilt inn sangen «Little House» som var på den offisielle musikkplaten til filmen. Til tross for anmeldelsene ble filmen den første som brøt Avatars tidligere rekord som nummer en i USA og spilte inn 80 millioner dollar i USA og 115 dollar verden over.
Seyfried hadde tittelrollen i den erotiske thrilleren Chloe som hadde premiere i USA den 26. amrs 2010. Chloe hadde snikpremiere ved Toronto internasjonale filmfestival i september 2009. I filmen var Seyfrieds rolle en luksusprostituert som ble leid for å sette ektemann på prøve ettersom hans hustru følte at hun ikke kunne stole på hans troskap. Filmen fikk en relativ stor suksess og ble regissøren Atom Egoyans finansielle innbringende film til da. Seyfrieds prestasjon i film fikk også gode omtaler fra kritikerne. Den bidro også til å gi henne mer anerkjennelse i filmbransjen og skaffet henne flere mulige roller å vurdere.
John Evans
John Evans (født 28. august 1929 i Essex, død 6. januar 2004) var en engelsk fotballspiller.
Anna Sjokhina
Anna Konstantinovna Sjokhina (russisk: Анна Константиновна Шохина; født 23. juni 1997) er en russisk ishockeyspiller. Hun representerte landet sitt under Vinter-OL 2014 i Sotsji, der hun kom på sjetteplass med det russiske laget.
John Evans
Evans spilte i Charlton i årene 1949–1953. 26. desember 1953 ble han kjøpt til Liverpool. I tiden i klubben scoret han 53 mål på 107 kamper, inkludert 5 mål i en kamp mot Bristol Rovers. Han er en av kun 5 spillere som har scoret 5 mål i en kamp for Liverpool.
I 1957 skrev han under for Colchester. Han spilte også for Romford og Ford United som begge var amatørklubber før han la opp som fotballspiller.
Moses Mendelssohn
Moses Mendelssohn (født 6. september 1729 i Dessau i Tyskland, død 4. januar 1786) var en tysk-jødisk rasjonalistisk filosof, opplysningsfilosof og bibeloversetter. Han blir regnet som hovedsymbolet for haskalá-bevegelsen, eller den jødiske opplysnings- og emansipasjonsbevegelsen.
Familie
Mendelssohns barnebarn Felix Mendelssohn var en verdensberømt romantisk komponist.
Sykling under Sommer-OL 2000
Sykling under Sommer-OL 2000. Under Sommer-OL 2000 i Sydney ble det konkurrert i sykling i 18 øvelser i 3 grener, landeveissykling, banesykling og terrengsykling. Frankrike ble beste nasjon med 5 gull. Tyskland og Nederland fikk 3 gull hver.
Landevei, tempo menn
Lance Armstrong syklet inn til tredjeplass og mottok bronsemedaljen. Etter at Armstrongs dopingbruk var avslørt, ble Armstrong diskvalifisert. I et brev til Armstrong 16. januar 2013 ba Den internasjonale olympiske komité om at bronsemedaljen ble returnert.